cyanic-selkie/wikianc huggingface dataset:
Υπεριώδης ακτινοβολία
Βιολογικές επιπτώσεις της υπεριώδους ακτινοβολίας
Τα άμεσα αποτελέσματα της έκθεσης στην υπεριώδη ακτινοβολία είναι η πρόκληση εγκαύματος στο δέρμα και φωτοκερατίτιδας στο μάτι. Χρόνια αποτελέσματα είναι ο καρκίνος και η πρόωρη γήρανση του δέρματος, ενώ στα χρόνια αποτελέσματα του ματιού περιλαμβάνονται ο καταρράκτης, το πτερύγιο και η κερατοπάθεια.
Ενώ η υπεριώδης ακτινοβολία Β (UV-B) προκαλεί έγκαυμα και διάφορες μορφές καρκίνου του δέρματος, η υπεριώδης ακτινοβολία Α (UV-A) επιδρά στον υποδόριο ιστό και μπορεί να αλλάξει η δομή του κολλαγόνου και των ινών ελαστίνης του δέρματος, επιταχύνοντας έτσι τη γήρανσή του. Οι αρνητικές συνέπειες των εγκαυμάτων είναι αθροιστικές. Είναι σημαντικό να κατανοήσουμε ότι το δέρμα έχει την ικανότητα να αφομοιώσει την υπεριώδη ακτινοβολία με την παραγωγή μελανίνης (μαύρισμα), η οποία προστατεύει από την έκθεση στην UV ακτινοβολία. Το ανθρώπινο μάτι όμως δεν έχει τέτοια ικανότητα.
Όταν η υπεριώδης ακτινοβολία αλληλεπιδράσει με το DNA προκαλεί μια αναδιάταξή του όπου υπάρχουν δύο συνεχόμενες βάσεις θυμίνης δημιουργώντας τα διμερή θυμίνης. Το σχήμα του DNA αλλάζει τοπικά στο σημείο όπου σχηματίζονται τα διμερή, με αποτέλεσμα οι πολυμεράσες τόσο του DNA όσο και του RNA να τα προσπερνούν, αλλάζοντας με αυτό το τρόπο το πλαίσιο ανάγνωσης, με αποτέλεσμα την εμφάνιση μεταλλάξεων. Οι οργανισμοί έχουν αναπτύξει αρκετούς διαφορετικούς μηχανισμούς για να επιδιορθώσουν τα διμερή θυμίνης, όπως το ένζυμο φωτολυάση που ενεργοποιείται με μπλε ακτινοβολία και διαχωρίζει τα διμερή. Άλλοι μηχανισμοί αποκόπτουν το σημείο που σχηματίστηκαν τα διμερή και η DNA πολυμεράση συμπληρώνει τις ελλιπείς βάσεις.
Η ικανότητα του ανθρώπινου σώματος να προστατεύει και να αποκαθιστά τις βλάβες που προκαλούνται από την υπεριώδη ακτινοβολία, μειώνεται κατά τη διάρκεια της ζωής μας. Ορισμένα άτομα παρουσιάζουν αντιδράσεις φωτοευαισθησίας στην έκθεση σε ακτινοβολία UV λόγω γενετικών-μεταβολικών ιδιαιτεροτήτων ή χρήση φαρμάκων.
Γενικά, όσο μικρότερο το μήκος κύματος, τόσο μεγαλύτεροι οι κίνδυνοι από την έκθεση σε ακτινοβολία UV.
Πηγές υπεριώδους ακτινοβολίας στα εργαστήρια
Οι κύριες πηγές υπεριώδους ακτινοβολίας στα εργαστήρια είναι οι μικροβιοκτόνοι λαμπτήρες και οι τράπεζες υπεριώδους ακτινοβολίας.
Αξιολόγηση και έλεγχος του κινδύνου
Εάν οι πηγές είναι εξοπλισμένες με προστατευτικά εξαρτήματα να μην αφαιρούνται κατά τη χρήση.
Προσωπικός προστατευτικός εξοπλισμός
Ο ακόλουθος εξοπλισμός πρέπει να χρησιμοποιείται κατά τις εργασίες με πηγές υπεριώδους ακτινοβολίας.
Πηγές
Κατηγορία:Ηλεκτρομαγνητικό φάσμα
Θεόφραστος Τριανταφυλλίδης
right|275px|thumb|Θ. Τριανταφυλλίδης, Μενίδι (1925). Λάδι σε χαρτόνι, 16 εκ. x 19 εκ. Ο Θεόφραστος Τριανταφυλλίδης (Σμύρνη, 1881 – Αθήνα, 1955) ήταν ένας πρωτοπόρος, αλλά άγνωστος στο ευρύ κοινό, έλληνας ζωγράφος του α΄ μισού του 20ού αι.
Ο βίος του
Ο Τριανταφυλλίδης γεννήθηκε στη Σμύρνη το 1881. Ο πατέρας του ήταν ευκατάστατος σταφιδέμπορος και το γεγονός αυτό επέτρεψε στον ζωγράφο να ασχοληθεί με την τέχνη του χωρίς οικονομικούς περιορισμούς στα πρώτα χρόνια της καλλιτεχνικής του σταδιοδρομίας.
Θάνατοι τον Ιούνιο του 2023
Παρατίθενται παρακάτω θάνατοι σημαντικών προσώπων που συνέβησαν τον Ιούνιο του 2023. Των ονομάτων ακολουθούν η ηλικία, η ιδιότητα, σύνοψη της σημαντικότητάς τους και πηγή που μετέδωσε την είδηση του θανάτου (προαιρετικά αναφέρεται και η αιτία).
Θεόφραστος Τριανταφυλλίδης
Ο βίος του
Από το 1900 έως το 1907, ο Τριανταφυλλίδης σπούδασε ζωγραφική στην Σχολή Καλών Τεχνών (την μετέπειτα Ανωτάτη Σχολή Καλών Τεχνών) στην Αθήνα. Κατόπιν, με προτροπή του δασκάλου του Γ. Ιακωβίδη, συνέχισε τις σπουδές του στο Μόναχο στο εργαστήριο του Λούντβιχ φον Λοφτς. Το 1910 εγκατέλειψε το Μόναχο, για να συνεχίσει τις σπουδές του στο Παρίσι στο εργαστήριο του Ντεζιρέ-Λουκά. Η ολιγόχρονη παραμονή του ζωγράφου στο Παρίσι ήταν καθοριστική για την μετέπειτα καλλιτεχνική του πορεία. Πριν ακόμα επιστρέψει στην Ελλάδα, αποφάσισε να εγκαταλείψει οριστικά τον ακαδημαϊσμό και να στραφεί προς τα σύγχρονα ρεύματα της εποχής του.
Θάνατοι τον Ιούνιο του 2023
Παραπομπές
06
Θεόφραστος Τριανταφυλλίδης
Ο βίος του
Το 1912 κατατάχθηκε στον Ελληνικό Στρατό και πήρε μέρος στους Βαλκανικούς Πολέμους. Το 1913 εγκαταστάθηκε στην Αθήνα και άρχισε να ζωγραφίζει στο ίδιο εργαστήριο με τον Κ. Μαλέα επί της οδού Τσακάλωφ. Μαζί με τον τελευταίο, τον Νικόλαο Λύτρα κ.ά., υπήρξε ένας από τους ιδρυτές της Ομάδας «Τέχνη», η οποία έφερε σημαντική ρήξη στα εικαστικά πράγματα της Ελλάδας με την πρώτη της έκθεση το 1917. Ήταν επίσης στενός φίλος του ζωγράφου Περικλή Βυζάντιου, με τον οποίο είχε συνδεθεί από τα χρόνια της παραμονής του στο Παρίσι.
Η Μικρασιατική Καταστροφή το 1922 σήμανε το τέλος της οικονομικής άνεσης και την αρχή πολλών δεινών για τον Τριανταφυλλίδη. Ο ζωγράφος έχασε για πάντα το στήριγμα της πατρικής περιουσίας και υποχρεώθηκε να ζει μόνο από τα έσοδα της δουλειάς του, πράγμα πολύ δύσκολο στην Αθήνα της εποχής εκείνης. Πάντως ο ίδιος απέρριψε πρόταση του αδελφού του να εγκατασταθεί μόνιμα στο Παρίσι.
Μετά την απώλεια της πατρικής περιουσίας στην Σμύρνη, εγκαταστάθηκε σε μία σοφίτα της οδού Αιόλου. Το 1928 νυμφεύθηκε στην Αθήνα, αλλά η σύζυγός του, Αριστέα, έπαθε ολική παράλυση αμέσως μετά τον γάμο. Προκειμένου να αντιμετωπίσει τα έξοδα νοσηλείας της συζύγου του, αναγκάσθηκε να πουλήσει το σπίτι του και να ζει, μαζί με την παράλυτη σύζυγό του, σε ένα δωμάτιο. Σε μια πλημμύρα του Κηφισού, στα χρόνια του Μεσοπολέμου, καταστράφηκε το εργαστήριο του στα Πατήσια και μαζί με το εργαστήριο καταστράφηκαν και τα περισσότερα έργα του. Δέκα χρόνια μετά τον γάμο του, πέθανε η σύζυγός του και ο ίδιος μετακόμισε σε ένα χαμόσπιτο επί της οδού Κοντού στον Άγιο Λουκά. Κατά την περίοδο της Κατοχής, κατόρθωσε να επιβιώσει παραδίδοντας μαθήματα ζωγραφικής και πουλώντας σε εξευτελιστικές τιμές όσα έργα τού είχαν απομείνει.
Ήταν άνθρωπος της λιτότητας και των μικρών χαρών· γι' αυτό και χαρακτηρίστηκε «Παπαδιαμάντης της ζωγραφικής». Του άρεσε το ψάρεμα, η ζωή και η δουλειά στο εργαστήριό του, η ζεστή επαφή με τον συνάνθρωπο: «Η μεγαλύτερή μου ευχαρίστηση [...] είναι σαν ακούω να χτυπούν την πόρτα μου. Φυσικά δεν πιστεύω πως έρχεται κανείς για ν' αγοράσει — τέτοιες αυταπάτες δεν με βασανίζουν — αλλά να δει και να του εξηγήσω το έργο μου.»
Το 1954 κλονίστηκε σοβαρά η υγεία του. Πέθανε πάμφτωχος τον επόμενο χρόνο στην κλινική «Κυανούς Σταυρός» και η σορός του ενταφιάστηκε στο Μενίδι. Την επομένη του θανάτου του, μερικοί φίλοι του, μεταξύ των οποίων ο Περικλής Βυζάντιος, κατέγραψαν την μικρή κληρονομιά του καλλιτέχνη: όλοι και όλοι 37 πίνακες. Πολλές δεκαετίες αργότερα, ο ιστορικός της τέχνης Α. Κωτίδης εντόπισε και μελέτησε περίπου 200 έργα του ζωγράφου διάσπαρτα σε διάφορες συλλογές.
Το έργο του
Ο Τριανταφυλλίδης αρχικά ασχολήθηκε με σκηνές εσωτερικών χώρων, οι οποίες χαρακτηρίστηκαν λαθεμένα ως ηθογραφικές. Από το 1930 και μετά διαμόρφωσε το δικό του ιδιαίτερο ύφος, το οποίο χαρακτηρίζεται από την λιτή απόδοση της καθημερινής ζωής του μικροαστικού κόσμου και του κόσμου του μόχθου. Στους πίνακές του, οι μορφές είναι σχεδόν αφαιρετικές και χωρίς περιγράμματα. «Η προοπτική διαλύεται στην ολιγοχρωμία και την αχλύ που δημιουργείται, καταργώντας κάθε χωριστικότητα. Πρόκειται για έναν μοντερνισμό χωρίς κραυγές.»
Πολλοί κατατάσσουν το έργο του Τριανταφυλλίδη στη «Γενιά του Τριάντα», ανάμεσα στον ιμπρεσιονισμό και τον εξπρεσιονισμό. Ο ίδιος πάντως αρνήθηκε να ενταχθεί σε κάποιο καλλιτεχνικό χώρο και έλεγε ότι «ανήκουν σε σχολές όσοι δεν έχουν τη δύναμη να γίνουν οι ίδιοι δημιουργοί». Έτσι, γίνεται λόγος για «υποκειμενικό ζωγράφο» που με το έργο του ξέφυγε από τα στενά όρια της «ελληνικότητας» όπως την προσδιόρισε η Γενιά του Τριάντα.
Από την πρώτη του έκθεση το 1916, ο Τριανταφυλλίδης αρνήθηκε να κάνει ατομικές εκθέσεις και συμμετείχε μόνον σε ομαδικές, γεγονός που λειτούργησε ανασταλτικά για την αναγνώριση της αξίας του. Όπως χαρακτηριστικά έγραψε και μια τεχνοκριτικός, ο ζωγράφος «αν και άτολμος στην προβολή της δουλειάς του αρνήθηκε τον ελληνοκεντρισμό της εποχής του ακολουθώντας τον δικό του μοναχικό δρόμο».
Παραπομπές
Κατηγορία:Έλληνες ζωγράφοι Κατηγορία:Μικρασιατικός Ελληνισμός
Kiba Inuzuka
Ο Inuzuka Kiba είναι ένας φανταστικός χαρακτήρας στη σειρά anime και manga Naruto. Το όνομα «Inuzuka» σημαίνει «ο Οίκος των Σκύλων» και ανήκε σε μια οικογένεια που υπήρξε μία από τις ισχυρότερες στην επαρχία Chiba στην Ιαπωνία κατά την περίοδο Edo. Ήταν γνωστοί και σαν «Πολεμιστές με Σκυλιά» και λάτρευαν τον Inu (Σκύλος), μια θεότητα που αντιπροσώπευε το ζώδιο του Σκύλου. «Kiba» στην κυριολεξία σημαίνει «δόντι ζώου».
Γενικές Πληροφορίες
Σαν χαρακτήρας, ο Kiba είναι από τα άτομα που δεν περνούν εύκολα απαρατήρητα. Φασαριόζος, καυχησιάρης, με την τάση να κάνει τον αρχηγό συνήθως δεν γίνεται συμπαθής από την αρχή, όχι προτού δείξει τα προτερήματά του. Αποτελεί ιδιαίτερα αξιόπιστο σύντροφο στη μάχη, όχι μόνο εξαιτίας της φυσικής του δύναμης, αλλά και της ικανότητάς του να ανιχνεύει διαρκώς το περιβάλλον χάρις στις ασυνήθιστα ανεπτυγμένες αισθήσεις της όσφρησης και ακοής που διαθέτει. Παρά την επιφανειακή του τάση να περηφανεύεται για τις ικανότητές του, διαθέτει έντονο το αίσθημα προστασίας της ομάδας και των ανθρώπων που αγαπά, ιδιαίτερα των λιγότερο δυνατών και είναι ικανός να τους προστατεύσει με αυτοθυσία.
Ιδιαίτερη αγάπη τρέφει για το ninken του (σκυλάκι - νίντζα), τον Akamaru, τον οποίον του εμπιστεύτηκαν οι δικοί του όταν ήταν μικρός με την υποχρέωση να τον φροντίζει και να μάθουν να πολεμούν μαζί. Η σχέση τους είναι τόσο στενή που μπορούν να επικοινωνούν: ο Kiba αντιλαμβάνεται το γάβγισμα του Akamaru εξίσου καλά με την ανθρώπινη ομιλία. Με τον τρόπο αυτό, ο Kiba συλλέγει πληροφορίες από τις ανεπτυγμένες αισθήσεις όσφρησης και ακοής του Akamaru. Η συμβιωτική αυτή σχέση σκύλου – ανθρώπου αποτελεί παράδοση στην οικογένεια Inuzuka, που έχει αναπτύξει αντίστοιχες τεχνικές μάχης και τις περνά από γενιά σε γενιά.
Αυτές περιλαμβάνουν ημιμεταμόρφωση του νίντζα σε κτήνος, με τα δόντια και τα νύχια του να μακραίνουν, τη φυσική του δύναμη και όσφρηση να υπερπλασιάζεται και την συμπεριφορά και αντίληψή του να γίνονται πιο κτηνώδεις. Η τεχνική αυτή καλείται Shikyaku no Jutsu (Τεχνική στα Τέσσερα Πόδια). Παραπέρα, με τον Jujin Bunshin (Κλώνος Ανθρώπου - Κτήνους), ο Akamaru μεταμορφώνεται σε μια ζωώδη εκδοχή του Kiba κι ο διαχωρισμός τους είναι σχεδόν αδύνατος. Από κοινού εκτελούν μια επικίνδυνη τεχνική την Gatsuga (Διπλό Αιχμηρό Δόντι), που περιλαμβάνει γρήγορη περιστροφή και χτύπημα με τεράστια δύναμη και ταχύτητα που προκαλεί μεγάλη ζημία στον αντίπαλο. Ο Kiba μαζεύοντας chakra στη μύτη του, μπορεί να αυξήσει την αίσθηση της όσφρησής του μέχρι και χίλιες φορές.
Η Σχέση του Kiba με την Ομάδα του
left|thumb|Η ομάδα Kurenai, γνωστή κι ως "Ομάδα 8". Από δεξιά: Shino, Hinata, Kiba & Akamaru. Χαρακτηριστικό της ομάδας Kurenai είναι η ειδίκευση στην ιχνηλάτηση και την επιβίωση κάτω από αντίξοες συνθήκες. Οι ανεπτυγμένες αισθήσεις των Kiba και Akamaru, σε συνδυασμό με το Byakugan της συντρόφου τους Hyuuga Hinata και τις μεγάλες ικανότητες του τρίτου της ομάδας, του Aburame Shino, κάνουν την ομάδα ασυναγώνιστη στους τομείς αυτούς. Σαν ομάδα διατηρούν άριστες σχέσεις μεταξύ τους και περνούν πολύ χρόνο μαζί εξασκώντας τα χόμπι τους (ο Kiba προπόνηση με τον Akamaru, η Hinata να μαζεύει λουλούδια και ο Shino να συλλέγει έντομα). Καμιά φορά ο Kiba εκφράζει κάποια αγανάκτηση όταν ο Shino του λέει τι να κάνει κι ο Shino με τη σειρά του τον καλεί να σοβαρευτεί περισσότερο. Ωστόσο δεν υπάρχει καμία σημαντική διαμάχη μαζί τους και περνούν χρόνο μαζί. Απέναντι στη Hinata, ο Kiba διατηρεί μια στάση μεγάλου αδελφού. Την προσέχει, ενδιαφέρεται για την υγεία της και την συμβουλεύει συχνά. Μαζί με το Shino, την πειράζουν συχνά για τον ανομολόγητό έρωτά της για το Naruto. Από την πλευρά της, η sensei του, Yuuhi Kurenai δείχνει να έχει μεγάλη εμπιστοσύνη στις ικανότητές του, όπως διαφαίνεται στις σκέψεις της κατά τη μάχη του με το Naruto.
Εισαγωγή
Την επίσημη είσοδό του στη σειρά, ο Kiba την κάνει στη μεγάλη αίθουσα συγκέντρωσης των εξετάσεων για την ανάδειξη των νέων Chuunin της χρονιάς. Η «Ομάδα 8» προτάθηκε κατόπιν αιτήσεως της Kurenai παρά το νεαρόν της ηλικίας των μελών της, συγκεντρώνοντας αντιδράσεις. Ο ίδιος ο Naruto περιγράφει τον Kiba με τα παρακάτω λόγια: ''«Πιο φωνακλάς κι από μένα! Ένας σπαστικός μπάσταρδος που όλο το παίζει αρχηγός». – Uzumaki Naruto ''
Είναι ο πιο ομιλητικός από την ομάδα του στην εν λόγω φάση και εκφράζει με αυτοπεποίθηση πως η ομάδα του προπονήθηκε τόσο πολύ που δεν θα χάσει από κανέναν. Δέχεται τα ειρωνικά σχόλια του Sasuke αλλά δεν πτοείται` την αδιακρισία του αυτή, καλύπτει η Hinata όπως όπως.
Εξετάσεις: 1ος Άθλος
Στη διάρκεια του γραπτού διαγωνίσματος, ο Kiba τοποθετεί τον Akamaru ψηλά, πάνω στο κεφάλι του για να του μαρτυρά τις απαντήσεις των διπλανών τους. Καθώς κανείς άλλος δεν μπορεί να ερμηνεύσει τη φωνούλα του Akamaru το σχέδιο δουλεύει ρολόι.
Εξετάσεις: 2ος Άθλος
Η «Ομάδα 8» ήταν αυτή που αντιμετώπισε τα λιγότερα προβλήματα στο δάσος το οποίο κλήθηκε να διασχίσει, καθώς η ιχνηλατική και η επιβίωση είναι τα ατού της. Ο Άθλος ήταν κομμένος και ραμμένος στα μέτρα της. Η ομάδα μπήκε με έτοιμο σχέδιο παραπλάνησης κάποιας άλλης ομάδας για να της πάρει τον πάπυρο και το εκτέλεσε ταχύτατα με άψογη συνεργασία των μελών της. Κατά τη διάρκεια της προσπάθειας αυτής ο Kiba, καθώς είναι αυτός που μιλά και περισσότερο, εμφανίζεται σαν ανεπίσημος αρχηγός της ομάδας. Η εύκολη νίκη τον συνεπήρε και ήλπισε μάλιστα πως θα ήταν η πρώτη ομάδα που θα έφτανε στον προορισμό της, τον πύργο στη μέση του δάσους. Τότε ο Shino τον επέκρινε, λέγοντας πως θα ήταν σοφότερο να προχωρούν με επιφυλάξεις και πως θα έπρεπε να μην παίρνει τα πράγματα τόσο ελαφρά. Ο Kiba παρεξηγείται, η Hinata όμως παίρνει ευγενικά το μέρος του Shino. Ο Kiba μουτρωμένος τους ακούει.
Ωστόσο παρακάτω, τόσο ο ίδιος, όσο κι ο Akamaru αντιλαμβάνονται την παρουσία αντίπαλων ομάδων μπροστά. Με τη συμβολή της Hinata, τους εντοπίζουν γύρω στο ένα χιλιόμετρο μακρύτερα, ενώ ο Shino εκτιμά πως πρόκειται για έξι άτομα. Ο Kiba, με έπαρση σκέφτεται πως θα μπορούσαν να εξουδετερώσουν κι άλλες ομάδες έτσι ώστε να αποκλείσουν περισσότερους. Αν τα πράγματα φαίνονταν δύσκολα δεν θα εμπλέκονταν. Τρέχει λοιπόν προς την κατεύθυνση της μάχης, αγνοώντας τις προειδοποιήσεις των συντρόφων του, με τον Shino να αναφέρει πως κατά κάποιο τρόπο τον μισεί. Ο Akamaru σταματά πίσω από ένα θάμνο παγωμένος από το φόβο και κρύβεται κάτω από το μπουφάν του Kiba τρέμοντας. Ανήσυχη η ομάδα αναρωτιέται τι να συμβαίνει και ο Kiba εξηγεί πως ο Akamaru είναι πολύ ευαίσθητος στο chakra και πως κάποιο άτομο μπροστά τους είναι πολύ δυνατό. Έτσι η «Ομάδα 8» γίνεται μάρτυρας μιας πρώτης γεύσης της φρίκης με το όνομα Gaara. Αφού σκοτώνει τους αντιπάλους του με ανατριχιαστικό τρόπο, ο Gaara, μην έχοντας χορτάσει φονικό, αντιλαμβάνεται την παρουσία της «Ομάδας 8». Εκείνοι μες τους θάμνους κρατούν ως και την ανάσα τους. Ο Gaara όμως παραιτείται από τη λεία του μετά από σύντομη αντιπαράθεση με τα αδέλφια του κι έτσι ο Kiba και οι άλλοι διαφεύγουν ασφαλείς. Ο Akamaru τρέμει ακόμη όταν η ομάδα φτάνει στον πύργο αργότερα την ίδια μέρα, έχοντας κάνει συνολικά δεκατρείς και μισή ώρες. Μοιάζουν να έφτασαν πρώτοι, όμως αντιλαμβάνονται πως η ομάδα του Gaara ήταν ήδη εκεί εδώ και δώδεκα ώρες. Για καλή τους τύχη, ο Gaara τους αγνοεί, όμως η ομάδα δεν μπορεί να μη σχολιάσει πως σίγουρα πρόκειται για έναν επικίνδυνο αντίπαλο.
Οι Προκριματικοί
Τα είκοσι άτομα που φτάνουν στο τελευταίο στάδιο χωρίζονται τυχαία ανά δύο με σκοπό να παλέψουν και να μειωθεί ο αριθμός τους στο μισό. Αντίπαλος του Kiba αναδεικνύεται ο Naruto. Θεωρώντας τον εύκολο αντίπαλο και αφελή φωνακλά, ο Kiba χαίρεται ιδιαίτερα θεωρώντας τη νίκη του βέβαιη. Την ίδια άποψη δείχνουν να συμμερίζονται και σχεδόν όλοι οι παρόντες, καθώς και η Kurenai. Αρχικά οι δύο αντίπαλοι ανταγωνίζονται στις μεγαλοστομίες, γρήγορα όμως η μάχη ανάβει. Ο Kiba, προς μεγάλη έκπληξη του Naruto, εμφανίζει στη μάχη τον Akamaru. Παράλληλα φέρνει στο μυαλό του τις φτωχές επιδόσεις του Naruto στην Ακαδημία. Την πρώτη μέρα της γνωριμίας τους μάλιστα, κι ενώ ο Kiba κοιμόταν στην τάξη, την προσοχή όλων τράβηξαν οι άκαρπες αλλά κωμικές προσπάθειες του Naruto να ολοκληρώσει μια άσκηση. Θιγμένος που κάποιος άλλος είχε τραβήξει την προσοχή όλων, ο Kiba πρωτοστάτησε στις κοροϊδίες και τα τρανταχτά γέλια των παιδιών.
Ο Kiba ξεκινά με την τεχνική Gijyuu Ninpou: Shikyaku no Jutsu (Τεχνική Νίντζα Μίμησης Κτήνους : Τεχνική στα Τέσσερα Πόδια), όπου ημιμεταμορφώνεται σε ζώο, επιτιθέμενος στα τέσσερα κι αναπτύσσοντας μακριά νύχια και δόντια. Κάνει μια ευθεία επίθεση στο Naruto με μεγάλη ταχύτητα και τον αφήνει φαινομενικά αναίσθητο. Θεωρεί πως η μάχη τελείωσε, ο Naruto όμως είναι αποφασισμένος να αποδείξει πως δεν είναι πια η αποτυχία που ήταν κάποτε. Ανασηκώνεται παρόλο που αιμορραγεί. Προκαλεί λεκτικά τον Kiba, ο οποίος εκτοξεύει ενάντια στον αντίπαλο του βόμβες καπνού και επιτίθεται μαζί με τον Akamaru. Παρόλο που ο Naruto εμφανίζεται για άλλη μια φορά τελειωμένος, αποδεικνύεται πως ξεγέλασε τον Kiba με την έξυπνη μεταμόρφωσή του σε Akamaru, ενώ το πραγματικό σκυλάκι το κρατά φυλακισμένο ένας κλώνος του. Ο Kiba παραδέχεται πως ο Naruto έχει προοδεύσει, αλλά η Kurenai επισημαίνει πως ο Kiba έχει προχωρήσει πολύ περισσότερο. Ο τελευταίος πετά ένα χαπάκι στον Akamaru, ο οποίος αμέσως παίρνει κόκκινο χρώμα (aka = κόκκινος, εξού και το όνομά του), δείχνει πολύ πιο άγριος και μεταμορφώνεται σε μια ζωώδη εκδοχή του Kiba. Από κοινού κάνουν επίθεση με την τεχνική Gatsuga, δίνοντας στο Naruto μια οδυνηρή εμπειρία. Ο Kiba αστειευόμενος με την αιώνια φιλοδοξία του Naruto να γίνει Hokage, του φωνάζει πως με την τωρινή του κατάσταση δείχνει πως ακόμη κι εκείνος θα γίνει Hokage ευκολότερα από τον Naruto. Ωστόσο αυτό αποδείχτηκε το μεγάλο του λάθος καθώς αυτό ήταν πάντα το πιο ευαίσθητο σημείο του αντιπάλου του, που παίρνει τα λόγια του της μετρητοίς και σηκώνεται και πάλι έστω και πολύ ταλαιπωρημένος.
Οι επιθέσεις με βόμβες καπνού, Shikyaku no Jutsu και Gatsuga, διαδέχονται η μία την άλλη με τον Naruto άλλοτε να τις αποφεύγει όπως όπως κι άλλοτε να τις δέχεται με όλη τους τη σφοδρότητα. Συνειδητοποιεί πως δεν μπορεί να συναγωνιστεί τον Kiba σε ταχύτητα και δεν προλαβαίνει να μαζέψει καν chakra. Για να κάνει άνοιγμα λοιπόν, μεταμορφώνεται κι ο ίδιος σε Kiba, ώστε ο αυθεντικός να μην μπορεί να αναγνωρίσει με το μάτι ποιος «κλώνος» του είναι ο Akamaru και ποιος ο Naruto. Παρόλο που ο Kiba μπορεί εύκολα να βρει τους ξεχωρίσει μέσω όσφρησης, με ένα έξυπνο σχέδιο του Naruto αναγκάζεται να θέσει εκτός μάχης τον Akamaru. Για να ανακτήσει την ψυχραιμία του ο Kiba, δαγκώνει με μανία το ίδιο του το χέρι, καταλαβαίνοντας πως το πλεονέκτημα είναι ακόμη δικό του. Με την Τεχνική στα Τέσσερα Πόδια χτυπά ξανά και ξανά, ενώ ο Naruto προσπαθεί συνεχώς να ξανασηκωθεί και να βρει χρόνο να χρησιμοποιήσει μια «νέα του τεχνική». Θεωρώντας πως ο Naruto μπλοφάρει, ο Kiba δεν του αφήνει χρόνο για τίποτα, ωστόσο στην τελειωτική του επίθεση, ενώ επιτίθεται από μπροστά, βρίσκεται απότομα πίσω από το Naruto για να τον αποτελειώσει. Μες τη νευρικότητά του ο Naruto, αφήνει δυσάρεστες οσμές πάνω στο πρόσωπο του Kiba, του οποίου η όσφρηση ήταν πολλαπλασιασμένη επί χίλια. Αυτό ήταν αρκετό να του αποσπάσει την προσοχή για αρκετή ώρα, ώστε ο Naruto να τον αποτελειώσει με το Uzumaki Naruto Combo.
Λίγο προτού τον πάρουν οι γιατροί, ένας απογοητευμένος Kiba, συμβουλεύει τη Hinata που του έφερε κάποιο γιατρικό, να παραιτηθεί από τη μάχη αν τη ζευγαρώσουν με τον Gaara ή τον Neji, για να μην πάθει κάποιο ανεπανόρθωτο κακό.
Εξετάσεις: 3ος Άθλος
Τη μέρα ο του 3ου άθλου, ο Kiba συνόδεψε τη Hinata στους αγώνες για να παρακολουθήσουν μαζί τα άλλα παιδιά και κυρίως το Shino. Δεν δείχνει κάποια πικρία για το Naruto, αντίθετα τον υποστηρίζει θερμά. Όταν οι θεατές σχολιάζουν πως θα χάσει εύκολα από το Neji, χαμογελά σκεπτόμενος πως κι ο ίδιος κάποτε έτσι υπολόγιζε τα πράγματα. Εκείνη τη στιγμή με τη βοήθεια του Akamaru είναι ο πρώτος που αντιλαμβάνεται πως κάτι δεν πάει καλά στο στάδιο γιατί είναι γεμάτο από μέλη της ANBU.
Κατά τη διάρκεια του αγώνα μεταξύ των Neji και Naruto, η Hinata αισθάνθηκε έντονη αδιαθεσία καθώς δεν είχε αναρρώσει πλήρως από το δικό της άτυχο αγώνα με τον Neji. Κάποιο μέλος της ANBU τη βοηθά και μαζί με τον Kiba την πηγαίνουν σε κάποιο ιατρείο. Ο Kiba έμεινε μαζί της όλη αυτή την ώρα και έτσι δεν παρακολούθησε την εμφάνιση του Kyuubi μες το στάδιο. Όταν επέστρεψε πήγε να ευχαριστήσει τον κύριο που τους βοήθησε πριν, όμως ο Akamaru άρχισε να του γαβγίζει νευρικά, λέγοντας πως είναι κάποιος ύποπτος που τον έχουν ξανασυναντήσει. Για το λόγο αυτό ο άντρας, που δεν ήταν άλλος από το Yakushi Kabuto τους αναισθητοποίησε, με αποτέλεσμα να μην παίξουν ενεργό ρόλο κατά τη διάρκεια της καταστροφής της Konoha. Παραβρέθηκαν ωστόσο στην κηδεία του Sarutobi.
Αποστολή Ανάκτησης του Sasuke
Όταν ο Uchiha Sasuke εγκατέλειψε την Konoha, η νέα Hokage, η Tsunade, έχοντας μεγάλη έλλειψη σε έμψυχο δυναμικό, αποστέλλει στο κατόπι του μια ομάδα από πέντε Genin, υπό την αρχηγία του Nara Shikamaru. Το σώμα του Sasuke μεταφέρουν άνθρωποι του Orochimaru και η ομάδα αναγκάζεται να σκορπίσει ώστε να τους αντιμετωπίσει σε μάχες έναν προς έναν, αφήνοντας τους υπόλοιπους να προχωρούν. Η διορατικότητα του Shikamaru τοποθετεί τον Kiba στην εμπροσθοφυλακή της ομάδας, ώστε να ανιχνεύει τυχόν εχθρούς και παγίδες με τις ανεπτυγμένες αισθήσεις του.
Όταν κάποια στιγμή ο Akamaru κινδύνεψε από μια έκρηξη ο Kiba, τρέχοντας προς το μέρος του, πέφτει από έναν γκρεμό σε μια κοιλάδα μαζί με τον νίντζα από τη χώρα του Ήχου, τον Sakon, ο οποίος συχνά περηφανευόταν πως ήταν ο ισχυρότερος από την ομάδα του. Ο Kiba αντιλαμβάνεται πως την εν λόγω στιγμή δεν είναι στόχος του να επιβιώσει, αλλά να καθυστερήσει ή και να σκοτώσει τον πανίσχυρο εχθρό του δίνοντας χρόνο στους φίλους του. Επιτίθεται λοιπόν μαζί με τον Akamaru στον Sakon, όταν αντιλαμβάνεται με φρίκη πως ο τελευταίος μοιράζεται το ίδιο σώμα με τον δίδυμό αδελφό του Ukon χάρις στο Kekkei Genkai τους με το όνομα Souma no Kou. Η βιασύνη τους, τους ωθεί να ενεργοποιήσουν την καταραμένη σφραγίδα που διαθέτουν, ώστε να σκοτώσουν το γρηγορότερο δυνατό. Ο Akamaru, ήδη χτυπημένος άσκημα, ζητά από τον Kiba να εκτελέσουν κάποια – άγνωστη σε μας ακόμη – τεχνική. Ο Kiba αρνείται επισημαίνοντας πως χωρίς ενισχύσεις είναι εξαιρετικά επικίνδυνο, καθώς η τεχνική θα καταναλώσει όλο τους το chakra σχεδόν αμέσως. Ο Akamaru, σε μια κίνηση απελπισίας, δαγκώνει το αγόρι κι έπειτα στέκεται φρουρός μπροστά του. Ο Kiba συγκινημένος αποφασίζει πως δεν υπάρχει άλλη επιλογή.
Ενώ ο Kiba ακινητοποιεί στιγμιαία τα αδέλφια, που εξακολουθούν να μοιράζονται το ίδιο σώμα, ο Akamaru τους καταβρέχει με τοξικά ούρα. Έπειτα μαζί με τον Kiba μεταμορφώνονται σε έναν πελώριο δικέφαλο λευκό λύκο. Στη μορφή αυτή εξαπολύουν την Garouga, μια εξελιγμένη μορφή της Gatsuga, ξεσκίζοντας το σώμα του Sakon στα δύο. Η μάχη μοιάζει να έχει κριθεί, όταν πρόσθετα μέλη φυτρώνουν στο ακρωτηριασμένο σώμα, και τα δύο αδέρφια σηκώνονται σαν ξεχωριστά πλέον άτομα. Ο Kiba αντιλαμβάνεται πως του απομένει μόνο μια ευκαιρία ακόμη. Η περιστροφή της Gatsuga είναι τόσο ισχυρή που τον εμποδίζει να δει το στόχο του, η μυρωδιά όμως με την οποία ο Akamaru πότισε τα αδέλφια τον καθοδηγεί παρά τις προσπάθειές τους να κρυφτούν στα βράχια. Ακόμη και το ωστικό κύμα που παράγει η Gatsuga μπορεί να κόψει τον εχθρό σε κομμάτια. Την τελευταία στιγμή οι Sakon και Ukon, επικαλούνται την γιγαντιαία πύλη Rashoumon, την απόλυτη άμυνα του Orochimaru. Ο δικέφαλος λύκος της αφήνει μεγάλη ζημιά, ωστόσο αναχαιτίζεται και χάνεται. Την τελευταία επίθεση των αδελφών σταματά ο Akamaru, προστατεύοντας τον Kiba με το σώμα του, ουρώντας και πάλι τον Sakon και πέφτοντας αναίσθητος.
right|thumb|Ο Sakon εισβάλλει στο σώμα του Kiba. Ο Sakon πηγαίνει ουρλιάζοντας να πλυθεί, ενώ ο Kiba με τρόπο αντιλαμβάνεται πως ο Ukon έχει εισβάλλει στο ίδιο του το σώμα. Η τεχνική αυτή εξόντωσης, πέραν από το ψυχολογικό κόστος να δεις το κεφάλι του εχθρού σου να πετάγεται από τον ώμο σου, έχει το πλεονέκτημα για τον Ukon πως μπορεί να καταστρέψει τους ιστούς και τα όργανα του αντιπάλου του εκ των έσω, παραμένοντας τελείως ασφαλής. Ωστόσο δεν προέβλεψε, πως ο Kiba δεν είχε να σκεφτεί εκείνη την ώρα την προσωπική του ασφάλεια: ρίχνοντας μια τελευταία απολογητική ματιά στον Akamaru, τραβά ένα μαχαίρι και κάνει αυτό που κανείς δεν είχε τολμήσει στο παρελθόν: την αυτοκτονία. Με ένα περιπαικτικό χαμόγελο, παρατηρεί τον αντίπαλό του να αιμορραγεί εξίσου και δίνει ένα δεύτερο χτύπημα στο σώμα του. Ο Ukon πετάγεται πίσω, κι ο Kiba, καθότι σοβαρά τραυματισμένος, αρπάζει το σώμα του Akamaru και κρύβεται.
Εκεί έχει την ευκαιρία να ανακτήσει στο μυαλό του τις ομορφότερες στιγμές που πέρασε με το σκυλάκι του, καθώς και την πρώτη τους γνωριμία κάποια ανοιξιάτικη μέρα σε ένα λιβάδι όπου του τον ανέθεσαν οι δικοί του. Έπειτα το πώς έμαθε με το δύσκολο τρόπο πως έπρεπε να δυναμώσουν μαζί από κει και πέρα. Καταλαβαίνοντας πως ο Akamaru είναι ακόμη ζωντανός, ο Kiba ορκίζεται να μην τον ξαναχάσει. Εγκαταλείποντας πίσω το μπουφάν του για παραπλάνηση, μπαίνει στο ποτάμι για να καλύψει τα ίχνη του μέχρι να τον εγκαταλείψουν οι δυνάμεις του. Παρακάτω, όντας κρυμμένος κι ακίνητος πια στο δάσος αντιλαμβάνεται τρεις παρουσίες που γνωρίζει πολύ καλά. Ωστόσο αυτός που το βρίσκει πρώτος είναι ο Ukon καλύπτοντας τη μυρωδιά του με το μπουφάν του Kiba. Την εξόντωση του Kiba αποτρέπει η σωτήρια επέμβαση του Kankurou, που σύμμαχος πια της Konoha, καταφτάνει μαζί με τα αδέλφια του να βοηθήσει την ομάδα Shikamaru και σκοτώνει τους διδύμους με ανατριχιαστικό τρόπο.
Πίσω στην Konoha, ο Kiba τυλιγμένος με πολλούς επιδέσμους, βλέπει την αδελφή του, Hana, να φροντίζει τον Akamaru που υποφέρει από σοβαρούς τραυματισμούς στους μύες των ποδιών του. Εκεί oρκίζεται να προπονηθεί σαν τρελός και να μην ξαναφήσει να συμβεί τίποτε τέτοιο ξανά. Τις ίδιες σκέψεις επαναλαμβάνει καιρό μετά, όταν διηγείται στο σύντροφό του Shino, που δεν συμμετείχε στην αποστολή για την εξέλιξη της.left|thumb|Οι Kiba και Akamaru όπως εμφανίζονται στο δεύτερο μέρος της σειράς.
Μέρος Δεύτερο
Κατά τη διάρκεια των δυόμισι ετών που παρεμβάλλονται ανάμεσα στα δύο μέρη, ο Kiba πήρε προαγωγή για τη βαθμίδα των Chuunin. Παραμένει πιστός στον παλιό καλό εαυτό του, τραβώντας εύκολα την προσοχή. Σε αυτό συμβάλλει πλέον και ο Akamaru που το μέγεθος του έχει αυξηθεί τόσο πολύ, ώστε να μπορεί ο Kiba να ανεβαίνει στην πλάτη του.
Η ομάδα Kurenai κάνει μια στιγμίαια εμφάνιση στο δεύτερο μέρος, στο κεφάλαιο 282, οπότε και συναντά τον Naruto ξανά. Εμφανισιακά έχουν όλοι αλλάξει, με τον Kiba να έχει εγκαταλείψει πλέον το μπουφάν με την κουκούλα και να έχει υιοθετήσει μια εφαρμοστή μαύρη στολή. Όταν ο Naruto έμεινε άναυδος με την ανάπτυξη του Akamaru, ο Kiba έδειξε έκπληκτος με την παρατήρηση, καθώς περνάει τόσο καιρό με τον Akamaru που δεν τον προσέχει να μεγαλώνει.
Η ομάδα κάνει την επιστροφή της στο κεφάλαιο 354 του manga, όταν επιλέγεται από τον Kakashi να συνοδεύσει την ομάδα των Yamato, Naruto, Sakura και Sai στην προσπάθειά τους να εντοπίσουν και να βρουν τον Sasuke ή εναλλακτικά να αιχμαλωτίσουν τον Itachi Uchiha. Ως επικεφαλής τους, τους συνοδεύει ο ίδιος, εφόσον η sensei τους Kurenai, είναι σε κατάσταση εγκυμοσύνης.
Μετά από λίγα δευτερόλεπτα συγκέντρωσης, ο Kiba, του οποίου η μύτη είναι πλέον πιο καλή από αυτή των σκυλιών, αποφαίνεται πως συμβαίνει το δεύτερο και πως η οσμή διακρίνεται ακόμη σε κάποια απόσταση. Ο Kakashi εντυπωσιασμένος σκέφτεται πως η οικογένεια Inuzuka πρέπει να είναι περήφανη για τον Kiba. Με το νεαρό μπροστά η ομάδα ξεκινά για να εντοπίσει το Sasuke, όσο γρηγορότερα γίνεται.
Beloved Isle Cayman
Το Beloved Isle Cayman (Αγαπημένο Νησί Καϋμάν) είναι ο ανεπίσημος εθνικός ύμνος των Νησιών Καϋμάν. Ο ύμνος έχει συντεθεί από τον Leila Ross-Shier. Ως Βρετανική αποικία, ο επίσημος εθνικός ύμνος των Νησιών Καϋμάν είναι ακόμα ο God Save the Queen.
Στίχοι
Χορωδία:
(Χορωδία)
Κατηγορία:Εθνικοί ύμνοι Κειμαν Νησοι
Γιώργος Γεωργίου (αθλητικογράφος)
Βιογραφικά στοιχεία
Γεννήθηκε στην Αθήνα στις 26 Μαΐου 1947 και μεγάλωσε στα Πετράλωνα. Η καταγωγή του ήταν από τη νότια Εύβοια, καθώς ο πατέρας του Αναστάσιος (σερβιτόρος στο Zonar's) είχε γεννηθεί στην Κάρυστο και η μητέρα του Παγώνα στο Μαρμάρι. Πήγε σχολείο στα Πετράλωνα όπου υπάρχουν αναφορές πως υπήρξε συμμαθητής με τον μετέπειτα επίσης γνωστό αθλητικογράφο και βασικό συντελεστή της στήλης «Αποδυτηριάκιας», Κώστα Καίσαρη (1949-2019), παρά το γεγονός πως ο Γεωργίου ήταν δύο χρόνια μεγαλύτερος. Η πρώτη του ενυπόγραφη παρουσία στην έντυπη δημοσιογραφία καταγράφηκε σε πολύ νεαρή ηλικία, στην εβδομαδιαία Παναθηναϊκή Φλόγα στις αρχές της δεκαετίας του 1960.
Σταδιοδρομία
Έκανε διάφορες δουλειές μεταξύ των οποίων και του ιατρικού επισκέπτη όταν ο Κώστας Καίσαρης, το 1983, έναν χρόνο αφότου κυκλοφόρησε η αθλητική εφημερίδα Ο Φίλαθλος του εκδότη Γιώργου Κουρή, ζήτησε από τον διευθυντή της Νίκο Καραγιαννίδη, να πάρει τον Γεωργίου στην εφημερίδα και να τον κάνει δημοσιογράφο. Ο Καραγιαννίδης αρχικά ήταν αρνητικός λόγω του ότι ο Γεωργίου ήταν 36 ετών και «Ο Φίλαθλος» βασιζόταν κυρίως σε νεώτερους δημοσιογράφους, αλλά στη συνέχεια πείστηκε λόγω των πολύ καλών κειμένων που έγραφε, δίνοντάς του την ευκαιρία να κάνει το ρεπορτάζ του Ολυμπιακού. Ο ατίθασος χαρακτήρας του Γεωργίου και η αδυναμία του να πειθαρχήσει επαγγελματικά στις δύσκολες και απαιτητικές συνθήκες του καθημερινού ρεπορτάζ μιας κορυφαίας ομάδας όπως ο Ολυμπιακός, τον έφεραν πολλές φορές σε ρήξη με τον Καραγιαννίδη, ο οποίος είχε πει πως ο Γεωργίου "δεν μπορούσε να λειτουργήσει επαγγελματικά, ο χαρακτήρας του ήταν καφενόβιος, δεν μπορούσε να λειτουργήσει σε πειθαρχία, να μπει σε τροχιά ανόδου, σταδιοδρομίας". Λόγω των παραπάνω, όπως αποκάλυψε ο γιος του Κώστα Καίσαρη, Θέμης, ο Καραγιαννίδης είχε διώξει πολλές φορές από την εφημερίδα τον Γεωργίου ο οποίος στη συνέχεια επέστρεφε με παρέμβαση του Καίσαρη. Μετά από περίπου 1,5 χρόνο το ρεπορτάζ Ολυμπιακού στο Φίλαθλο ανέλαβε ο Κώστας Νικολακόπουλος, που έως τότε έκανε το ρεπορτάζ της Α.Ε.Κ., με τον Γεωργίου να αναλαμβάνει αρχικά το ρεπορτάζ των ομάδων της επαρχίας από κοινού με τον Γιώργο Κολοκοτρώνη και στη συνέχεια την επιμέλεια της παρασκηνιακής στήλης «Αιφνιδιασμοί».
Τον Νοέμβριο του 1992 ξεκίνησε τη ραδιοφωνική εκπομπή «Το Καφενείο των Φιλάθλων» στον Sprint FM 105.3 που ήταν ο πρώτος αθλητικός ραδιοφωνικός σταθμός στην Ελλάδα, υπό τη διεύθυνση του Χρήστου Σιέμπη και ύστερα από ιδέα του Νίκου Καραγιαννίδη. Η εκπομπή μεταδιδόταν καθημερινά (εκτός Σαββάτου) από 22:00 έως 00:00 και έδινε για πρώτη φορά το βήμα σε ακροατές να βγαίνουν στον αέρα και να μιλούν για τα αθλητικά δρώμενα, συχνά παρακολουθώντας και σχολιάζοντας εν εξελίξει αγώνες που μεταδίδονταν τηλεοπτικά.
Παρά τα προβλήματα του Sprint FM 105.3 ο οποίος ακουγόταν με δυσκολία και σε ελάχιστες περιοχές της Αθήνας, η εκπομπή ήταν τόσο δημοφιλής που έγινε και καθημερινή στήλη στο Φίλαθλο στις 18 Σεπτεμβρίου 1995, όπου ο Γεωργίου δεχόταν τηλέφωνα κάθε πρωί στην εφημερίδα και δημοσίευε την επόμενη μέρα τις καλύτερες ατάκες με το δικό του χαρακτηριστικό σχολιασμό.
Η ραδιοφωνική του εκπομπή σταμάτησε προσωρινά με το κλείσιμο του Sprint FM 105.3 το 1996 και συνεχίστηκε με την αναβίωση του σταθμού ως Sprint FM 89.2 στα τέλη του 1997. Στη συνέχεια φιλοξενήθηκε στον Alpha Sports 89.2 όπου για πρώτη φορά μεταφέρθηκε στη μεσημεριανή ζώνη και στον Champions 89.2 έως τις αρχές του 2004. Ύστερα από μια τριετή απουσία από το ραδιόφωνο, ξεκίνησε εκπομπές από την πρώτη ημέρα λειτουργίας του ραδιοσταθμού Real FM 97.8 στις 17 Σεπτεμβρίου 2007 όπου ήταν ένας από τους μακροβιότερους δημοσιογράφους από ίδρυσής του. Η συνεργασία του με το σταθμό διεκόπη τον Οκτώβριο του 2021 καθώς ο Νίκος Χατζηνικολάου ενοχλήθηκε από τις αναφορές του Γεωργίου κατά του Ολυμπιακού και του ιδιοκτήτη της ομάδας Βαγγέλη Μαρινάκη. Στη συνέχεια έκανε εκπομπές στον Ελλάδα 94.3 και τέλος τη σεζόν 2022-23 στον ραδιοσταθμό Alpha 98.9 με τελευταία στις 9 Μαΐου 2023.
Ευρύτερα γνωστός έγινε με την τηλεοπτική μεταφορά της εκπομπής «Το Καφενείο των Φιλάθλων» στο Kανάλι 5 (μετέπειτα Alter Channel) στις αρχές του 1996 ύστερα από ιδέα του Χρήστου Σιέμπη, όπου έδινε το λόγο για αθλητικά θέματα σε κόσμο σε καφενεία της ευρύτερης Αθήνας. Η πρώτη εκπομπή έγινε σε ζωντανή μετάδοση μεταξύ 21:00 και 23:00 από το καφενείο του Γιαννίμπα. Η ιδέα της εκπομπής τροποποιήθηκε όταν ύστερα από μία επεισοδιακή εκπομπή σε καφενείο του Βύρωνα τη σεζόν 1997-98, ο Γεωργίου σταμάτησε να πηγαίνει στα καφενεία και ξεκίνησε να βγάζει τηλέφωνα τηλεθεατών στον αέρα και να συνομιλεί μαζί τους μέσα από το στούντιο του καναλιού. Όταν το κανάλι είχε πλέον μετονομαστεί σε Alter Channel ο Γεωργίου παράλληλα με «Το Καφενείο των Φιλάθλων» έκανε για μία περίοδο και την εκπομπή «Χου ρε» η οποία ήταν μεταμεσονύκτια και είχε αντίστοιχο σκεπτικό. Μετά το 2001 αποχώρησε από το Alter Channel για τη βραχύβια συνδρομητική πλατφόρμα Alpha Digital, με την τηλεοπτική του εκπομπή να μεταδίδεται στη συνέχεια από τους σταθμούς Alpha, Channel 9, Τηλεάστυ, Extra 3, Action 24 και Kontra Channel στο οποίο έκανε την τελευταία του τηλεοπτική εκπομπή τον Φεβρουάριο του 2019.
Είχε συνεργαστεί και με άλλα έντυπα όπως τα περιοδικά Σύγχρονος Αθλητισμός και Forza.
Τον χαρακτήριζαν οι ατάκες του, η ευθύτητά του, η αθυροστομία του, η απουσία πολιτικής ορθότητας και η τάση του να μιλά δηκτικά έως απαξιωτικά για θεσμούς, πρόσωπα και καταστάσεις του αθλητισμού και όχι μόνο, προκαλώντας συχνά αντιδράσεις.
Υποστήριζε τον Απόλλωνα Σμύρνης τον οποίο, είχε δηλώσει, πως είδε για πρώτη φορά όταν τον είχε πάει ο πατέρας του, υποστηρικτής του Φωστήρα, να δει έναν αγώνα κόντρα στον Απόλλωνα Σμύρνης που έληξε με νίκη 4-0 υπέρ του φιλοξενούμενου Απόλλωνα. Διετέλεσε πρόεδρος του Διοικητικού Συμβουλίου της ΠΑΕ «Γυμναστικός Σύλλογος Απόλλων Σμύρνης» από τις 2 Απριλίου 2019 έως και τις 28 Μαΐου 2019 οπότε και παραιτήθηκε μετά από αντιδράσεις που προκάλεσαν δηλώσεις του πως ο Ιβάν Σαββίδης είχε αγοράσει την Ξάνθη και τον Παναιτωλικό. Στη συνέχεια παρέμεινε απλό μέλος του Διοικητικού Συμβουλίου της ΠΑΕ έως και το θάνατό του.
Προσωπικά στοιχεία
Ο Γεωργίου, παρά το γεγονός ότι ήταν μεγάλος επικριτής της προβολής του life style, έδινε συχνά συνεντεύξεις και μιλούσε ανοιχτά για την προσωπική του ζωή αν και πολλά από αυτά που έχει πει είτε δεν μπορούν να επιβεβαιωθούν, είτε έρχονταν σε αντίθεση με προηγούμενα δικά του λεγόμενα ή επίσημα στοιχεία ή αφηγήσεις τρίτων, όπως για παράδειγμα το έτος γέννησής του που έμμεσα έδινε την εντύπωση πως ήταν το 1952 ή το 1953 αντί του ορθού 1947, το πώς ξεκίνησε τη δημοσιογραφία, το αν όντως φοίτησε στο Πάντειο Πανεπιστήμιο έστω και χωρίς να πάρει ποτέ πτυχίο ή ο πραγματικός αριθμός των γάμων και των παιδιών του.
Σύμφωνα με τον ίδιο, είχε παντρευτεί δύο φορές. Το 1980, την πρώτη του σύζυγο Μαρία Καμπουράκη με καταγωγή από τη Σάμο η οποία, κατά τα λεγόμενα του, είχε στεφθεί «Μις Γιανγκ» σε διαγωνισμό καλλιστείων και χώρισε το 1985 λόγω του εθισμού του με τον τζόγο. Απέκτησε μαζί της έναν γιο, τον Τάσο (Αναστάσιο) που γεννήθηκε στις 10 Σεπτεμβρίου 1981 ο οποίος είχε διαγνωστεί το 1992 με τη σπάνια, αυτοάνοση νευροεκφυλιστική νόσο, Αταξία Φρίντριχ εξαιτίας της οποίας είχε καθηλωθεί σε αναπηρικό καροτσάκι και πέθανε στις 17 Ιανουαρίου 2017. Ο γιος του υποστήριζε τον Παναθηναϊκό και ήταν φανατικός θαυμαστής του Δημήτρη Σαραβάκου.
Το 1997 παντρεύτηκε για δεύτερη φορά την κατά 28 χρόνια νεώτερή του Ευγενία Ζώρζου (γεν. 1975) την οποία γνώρισε το 1995 στο Κανάλι 5. Χώρισε το 2011 λόγω της ερωτικής επανασύνδεσής του με την προηγούμενη σύζυγό του. Απέκτησε μαζί της μία κόρη, τη Σταυρούλα, που γεννήθηκε στις 11 Φεβρουαρίου 1998.
Σύμφωνα με τον Καραγιαννίδη αλλά και τα σύντομα βιογραφικά των στελεχών της εφημερίδας «Ο Φιλάθλος» στο επετειακό φύλλο εορτασμού για τα 2 έτη της το 1984, ο Γεωργίου είχε αρχικά παντρευτεί πριν το 1980 έχοντας αποκτήσει άλλο ένα παιδί, κάτι στο οποίο ουδέποτε δημόσια είχε ο ίδιος αναφερθεί.
Τον Μάρτιο του 2010 ανακοίνωσε ξαφνικά την αποχώρησή του από την ενεργό δημοσιογραφία, απόφαση την οποία ανακάλεσε μία ημέρα αργότερα, αποδίδοντάς την σε προσωπικούς και όχι επαγγελματικούς λόγους.
Πέραν του εθισμού του με τον τζόγο, ήταν λάτρης της ροκ μουσικής και ειδικά των Rolling Stones, μανιώδης καπνιστής και λάτρης των supercars. Είχε στην κατοχή του μεταξύ άλλων μια διθέσια BMW Z4 M και μια BMW Μ3 E92 by Gpower. Πίστευε πως ο Μίμης Δομάζος ήταν ο κορυφαίος Έλληνας ποδοσφαιριστής όλων των εποχών.
Το 2016 είχε προβεί σε εγχείρηση αφαίρεσης του προστάτη. Απεβίωσε από καρκίνο στις 5 Ιουνίου 2023 σε ηλικία 76 ετών, ύστερα από ολιγοήμερη νοσηλεία στον Άγιο Σάββα, καθώς η νόσος του ήταν ήδη σε προχωρημένο στάδιο. Η κηδεία του έγινε στις 7 Ιουνίου 2023 στο Νεκροταφείο Ζωγράφου.
Παραπομπές
Κατηγορία:Έλληνες αθλητικογράφοι Κατηγορία:Δημοσιογράφοι στο ραδιόφωνο
Νταντά Αμέσου Δράσεως
Νταντά αμέσου δράσεως (Αγγλ. The Nanny) είναι ο τίτλος Αμερικανικής τηλεοπτικής σειράς συμπαραγωγής Sternin & Fraser Ink, Inc. και της Highschool Sweethearts σε συνεργασία με την TriStar Television για το δίκτυο CBS. Προβλήθηκε πρώτη φορά στις 3 Νοεμβρίου 1993 έως και τις 12 Μαΐου 1999, με πρωταγωνίστρια και δημιουργό την Φραν Ντρέσερ ως Φραν Φάιν, μια Εβραία κάτοικο του Κουίνς της Νέας Υόρκης η οποία παραδόξως γίνεται η νταντά τριών παιδιών από τη βρετανική/νεοϋορκέζικη ανώτερη τάξη.
Η σειρά βραβεύτηκε με το Rose d'Or το 2006 (FRAPA Format Award, Scripted Format) και με Βραβείο Έμμυ το 1995 (Outstanding Individual Achievement in Costuming for a Series).
Απήχηση
Προβλήθηκε σε πάνω από 90 χώρες του κόσμου με επιτυχία, μεταξύ των οποίων και στην Ελλάδα, ενώ 10 χώρες από αυτές πήραν τα δικαιώματα του σεναρίου της και το προσάρμοσαν η καθεμιά σε δική της διασκευή.
Ότο Χάαμπ
Ο Ότο Χάαμπ (γερμανικά: Otto Haab) (19 Απριλίου 1850 - 17 Οκτωβρίου 1931) ήταν Ελβετός οφθαλμίατρος.
Ζωή
Το 1875, απέκτησε το διδακτορικό του από το Πανεπιστήμιο της Ζυρίχης, όπου, ως φοιτητής, ήταν βοηθός του Καρλ Γιόζεφ Έμπερτ στην ανατομική παθολογία. Το 1886, διαδέχθηκε τον Γιόχαν Φρίντριχ Χόρνερ ως καθηγητή οφθαλμολογίας στη Ζυρίχη, μια θέση που κατείχε μέχρι το 1919.
Ο Χάαμπ συνέβαλε στην παθολογική ανατομία του οφθαλμού, καθώς και στη θεραπεία βλαβών που σχετίζονται με τα μάτια. Το 1885 περιέγραψε κλινικά αυτό που ονόμασε γεροντική νόσο της ωχράς κηλίδας, γνωστή σήμερα ως γεροντική εκφύλιση της ωχράς κηλίδας (AMD) και διερεύνησε τις ατροφικές και μελαγχρωματικές αλλαγές στην περιοχή της ωχράς κηλίδας του οφθαλμού που σχετίζεται με την πάθηση.
Νταντά Αμέσου Δράσεως
Κύριοι συντελεστές
Το Νταντά αμέσου δράσεως διατήρησε ένα κύριο καστ, κρατώντας το ίδιο σετ χαρακτήρων για την συνολική εξαετή προβολή του. Πολυάριθμοι δευτερεύοντες χαρακτήρες και τα αντικείμενα του πόθου τους εμφανίσθηκαν ενδιαμέσως για να συμπληρώσουν ιστορίες που εξελίσσονταν γύρω από αυτόν τον σκληρό πυρήνα της ομάδας.
Ότο Χάαμπ
Ζωή
Το όνομά του σχετίζεται με διάφορα ιατρικά επώνυμα, που περιλαμβάνουν: «αντανακλαστικό του Χάαμπ», το οποίο είναι ένα άλλο όνομα για το αντανακλαστικό φωτός της κόρης και «μαγνήτης του Χάαμπ», ένας ισχυρός μαγνήτης που χρησιμοποιείται για την αφαίρεση μεταλλικών σωματιδίων από το μάτι. Επίσης, η «κλίμακα Χάαμπ» είναι μια συσκευή που χρησιμοποιείται για τη μέτρηση της διαμέτρου της κόρης και οι «ραβδώσεις του Χάαμπ» είναι οριζόντιες σχισμές στην μεμβράνη του Ντεσεμέτ που σχετίζεται με πρωτογενές νεανικό γλαύκωμα.
Νταντά Αμέσου Δράσεως
Κύριοι συντελεστές
Κατηγορία:Αμερικανικές τηλεοπτικές σειρές Κατηγορία:Κωμικές τηλεοπτικές σειρές Κατηγορία:Τηλεοπτικές σειρές του CBS Κατηγορία:Sitcoms
Ότο Χάαμπ
Πηγές
Κατηγορία:Ελβετοί ιατροί Κατηγορία:Οφθαλμίατροι
Μπαζάρ-Ντιουζιού
Το Μπαζάρ-Ντιουζιού (αζερikά: Bazardüzü dağı, λεζγκικά: КичIен сув, ρωσικά: Базардюзю) είναι βουνοκορφή της οροσειράς του ανατολικού Μεγάλου Καυκάσου, στα σύνορα μεταξύ Αζερμπαϊτζάν και Νταγκεστάν (Ρωσία). Με υψόμετρο 4.467 μέτρα πάνω από την επιφάνεια της θάλασσας, το Μπαζάρ-Ντουζού είναι το υψηλότερο σημείο του Αζερμπαϊτζάν, αλλά και του Νταγκεστάν. Επιπλέον, το νοτιότερο σημείο του Νταγκεστάν και ολόκληρης της Ρωσίας (Ευρωπαϊκής και Ασιατικής) βρίσκεται σε απόσταση περίπου 7 χιλιομέτρων νοτιοδυτικά από την κορυφή.
Ορειβασία
thumb|left|Το όρος Μπαζάρ-Ντιουζιού όπως φαίνεται από την πόλη [[Γκαμπαλά του Αζερμπαϊτζάν.]] Οι Τζ. Π. Μπέικερ και Γκ. Γιελντ ήταν οι πρώτοι άνθρωποι που έφθασαν στην κορυφή, το έτος 1890. Το καλοκαίρι θεωρείται η καταλληλότερη εποχή για την ανάβαση στο Μπαζάρ-Ντιουζιού. Υπάρχουν δύο διαδρομές για την κορυφή: η μία από τα βορειοανατολικά και η άλλη από τα νοτιοδυτικά. Η πρώτη διαδρομή μπορεί να αρχίσει από τα χωριά Χιναλίγκ και Λαζά. Η δεύτερη ξεκινά από τα χωριά Λαζά (συνώνυμο του προηγούμενου) και Γκαμαρβάν. Το μικρό υψίπεδο-λεκάνη που δημιούργησε ο χείμαρρος Γιατουχντάρα στα 2.800 μέτρα είναι η αφετηρία του τελικού σκέλους της διαδρομής προς την κορυφή.
Εξωτερικοί σύνδεσμοι
Κατηγορία:Οροσειρά του Καυκάσου Κατηγορία:Κορυφές του Αζερμπαϊτζάν
The Last Command
The Last Command είναι ο τίτλος του δεύτερου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε στις 9 Νοεμβρίου του 1985 μέσω της "Capitol Records". Η ηχογράφηση του πραγματοποιήθηκε στο "Pasha Music House" του Χόλιγουντ με παραγωγό τον Σπένσερ Πρόφερ, γνωστό για τη συνεργασία του με τους Quiet Riot.
Στην επανέκδοση του δίσκου το 1998, συμπεριλήφθηκαν επτά επιπλέον κομμάτια, μεταξύ αυτών και η διασκευή του συγκροτήματος στο "Mississippi Queen" των Mountain, η οποία είχε αρχικά κυκλοφορήσει στο σινγκλ του "Wild Child".
Τραγούδια του δίσκου
1. Wild Child (Lawless, Holmes) - 5:12
3. Fistful of Diamonds (Lawless) - 4:13
5. Widowmaker (Lawless) - 5:17
6. Blind in Texas (Lawless) - 4:21
7. Cries in the Night (Lawless) - 3:41
8. The Last Command (Lawless) - 4:10
9. Running Wild in the Streets (Lawless) - 3:30
10. Sex Drive (Lawless, Holmes) - 3:12
Βραβεία
The Last Command (άλμπουμ)
Ηνωμένες Πολιτείες (RIAA Certification): Χρυσός
Τα μέλη των W.A.S.P.
Το "The Last Command" ηχογραφήθηκε από τους εξής μουσικούς:
Πηγές
Κατηγορία:Δισκογραφία των W.A.S.P. Κατηγορία:Άλμπουμ του 1985
Γκάο
Το Γκαό είναι μια πόλη στο Μάλι στη Δυτική Αφρική, επί του ποταμού Νίγηρα με 86.633 κατοίκους (2009). Είναι η πρωτεύουσα της Περιφέρειας Γκαό. Το Γκάο διαθέτει ένα διεθνές αεροδρόμιο και συνδέεται με τις άλλες πόλεις επί του Νίγηρα -όπως η Τομπουκτού- μέσω μιας υπηρεσίας φέρρυ.
Γεωγραφία
Το Γκαό βρίσκεται νοτιοανατολικά του Μαλί, νοτιοδυτικά της Περιφέρειας Γκαό και νότια της Επαρχίας Γκαό. Βρίσκεται στην ανατολική όχθη του Ποταμού Νίγηρα, στην περιοχή του οποίου μεγαλώνουν πολλά λαχανικά. Η πόλη βρίσκεται σε συνταγμένες 16°16′Β 0°03′Δ.
Ιστορία
Ιδρύθηκε κατά τον 7ο αιώνα ως Κάουκαου, και ο πρώτος της μονάρχης ήταν ο Κάντα, ο οποίος δημιούργησε την δυναστεία Ζα που αργότερα θα κυβερνούσε την αυτοκρατορία των Σονγκάι. Συνέβαλε στην ανάπτυξη της πόλης, επιτρέποντας σε εμπόρους που διέσχιζαν την έρημο της Σαχάρας και σε Βερβέρους να εγκατασταθούν. Το εμπόριο άνθισε αφότου ο Ζα Κοσσόι προσηλυτίστηκε στο Ισλάμ το 1009.
Η αυτοκρατορία του Μάλι κατέκτησε το Γκάο το 1325, αλλά ο Αλί Γκολόν αποκατέστησε την κυβέρνηση των Σονγκάι. Στα τέλη του 15ου αιώνα, υπό τον Αλί το Μέγα, η πόλη κατέστη κέντρο μιας ισχυρής αυτοκρατορίας, με περίπου 70.000 κατοίκους και στόλο 1000 πλοίων. Η μαροκινή εισβολή του 1591 κατέστρεψε το Γκάο και παρέμεινε μια μικρή πόλη μέχρι και τις αρχές του 20ου αιώνα, όταν οι Γάλλοι επέβαλε την εξουσία της, επεκτείνοντας το λιμάνι και εγκαθιδρύοντας μια αποικιοκρατική βάση.
Κατηγορία:Πόλεις του Μάλι Κατηγορία:Περιφέρεια Γκαό
Μάχη των Πυραμίδων
Η Μάχη των Πυραμίδων έλαβε χώρα στις 21 Ιουλίου 1798 κατά τη διάρκεια της γαλλικής Εκστρατείας της Αιγύπτου. Ο Γαλλικός Στρατός υπό τον στρατηγό Ναπολέοντα Βοναπάρτη σημείωσε μια αποφασιστική νίκη εναντίον των δυνάμεων των τοπικών Μαμελούκων ηγεμόνων, εξολοθρεύοντας σχεδόν ολόκληρο τον Αιγυπτιακό Στρατό.
Η νίκη σφράγισε τη γαλλική κατάκτηση της οθωμανικής Αιγύπτου, καθώς ο ηγέτης των Μαμελούκων, ο μπέης Μουράτ, διέσωσε τ΄ απομεινάρια του στρατού του, καταφεύγοντας, σε μια χαοτική υποχώρηση, στην Άνω Αίγυπτο. Οι γαλλικές απώλειες ήταν περίπου 300 άνδρες, ενώ οι αιγυπτιακές χιλιάδες. Ο Ναπολέων εισήλθε στο Κάιρο μετά τη μάχη και δημιούργησε μια νέα τοπική διοίκηση υπό την επίβλεψή του.
Η μάχη αυτή αποκάλυψε τη βασική στρατιωτική και πολιτική παρακμή της Οθωμανικής Αυτοκρατορίας κατά τη διάρκεια του προηγούμενου αιώνα, ειδικώς συγκρινόμενης με την ανερχόμενη δύναμη της ναπολεόντειας Γαλλίας. Ο Ναπολέων ονόμασε τη μάχη από τις Πυραμίδες της Αιγύπτου, οι οποίες αχνοφαίνονταν στον ορίζοντα όταν αυτή έλαβε χώρα.
Πρελούδιο
Τον Ιούλιο 1798, ο στρατός του Ναπολέοντα προήλαυνε από την Αλεξάνδρεια, που πριν λίγο είχε καταλάβει, προς το Κάιρο. Στο δρόμο συνάντησε τις δυνάμεις των Μαμελούκων 15 χλμ. από τις Πυραμίδες, και μόλις 6 χλμ. από το Κάιρο. Οι δυνάμεις των Μαμελούκων ήταν υπό την ηγεσία των γεωργιανής καταγωγής Μαμελούκων ηγεμόνων Μουράτ Μπέη και Ιμπραχίμ Μπέη, με ισχυρό και εξελιγμένο ιππικό. Ο Ναπολέων αντιλήφθηκε ότι τα μόνα αιγυπτιακά στρατεύματα αξίας στο πεδίο της μάχης ήταν το ιππικό των Μαμελούκων, και προέτρεψε τα στρατεύματά του λέγοντάς τους: ''Μπροστά! Να θυμάστε ότι από αυτά εκεί πέρα τα μνημεία σαράντα αιώνες σάς παρακολουθούν''. Η μάχη που ακολούθησε έμεινε γνωστή ως Μάχη του Σούμπρα Xιτ και έληξε με νίκη των Γάλλων. Οι Μαμελούκοι έχασαν 300 ιππείς και υποχώρησαν στο Κάιρο.
Μάχη
Μετά τη μάχη στο Σούμπρα Xιτ, και αφού ο Ναπολέων πληροφορήθηκε ότι ο Μουράτ μπέης τον περίμενε εκ νέου με όλες τις δυνάμεις του λίγο πριν το Κάιρο, διέταξε την προέλαση των Γάλλων ενάντια στο στρατό του Μαμελούκου ηγεμόνα, με καθεμία από τις πέντε μεραρχίες του στρατού του σε διάταξη μικρού βάθους "τετραγώνου", με το ιππικό και τις αποσκευές στο κέντρο τους και τα κανόνια στις γωνίες.
Οι γαλλικές μεραρχίες προήλασαν νότια, με το δεξί τους πλευρό να ηγείται και το αριστερό προστατευμένο από τον ποταμό Νείλο. Από τα δεξιά στ΄ αριστερά, ο Ναπολέων τοποθέτησε τις μεραρχίες των υποστράτηγων Λουί Σαρλ Αντουάν Ντεσαί, Ζαν-Λουί-Εμπενεζέρ Ρενιέ, Σαρλ-Φρανσουά-Ζοζέφ Ντυγκά, Ονορέ Βιαλ και Λουί Αντρέ Μπον. Επιπλέον, ο Ντεσαί έστειλε ένα μικρό απόσπασμα να καταλάβει το παρακείμενο χωριό Μπικτίλ (Biktil) στα δυτικά.